Source: https://www.recruhr.com/informacia-o-spracuvani-osobnych-udajov/
Timestamp: 2019-08-24 19:47:53+00:00
Document Index: 11225572

Matched Legal Cases: ['čl. 6', 'čl. 6', 'čl. 6', 'čl. 6', 'čl. 21', 'čl. 21', 'čl. 17', 'čl. 17', 'čl. 6']

Informácie o spracúvaní osobných údajov - RECRU
V súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej aj ako „GDPR“) si plníme informačnú povinnosť v súvislosti so spracúvaním Vašich osobných údajov.
Prosím, prečítajte si nasledujúce informácie, ako spracúvame Vaše osobné údaje. Pri spracúvaní Vašich osobných údajov ste dotknutou osobou, t. j. osobou, ktorej osobné údaje spracúvame.
Prevádzkovateľ: spoločnosť Cloud-IT, s. r. o., Jozefská 7, 811 06 Bratislava, IČO: 46 731 610, zapísaná v Obchodnom registri Okresného súdu Bratislava I, oddiel Sro, vložka č. 82629/B (ďalej len „prevádzkovateľ“).
Kontaktné údaje prevádzkovateľa: tel. č. 0948074014, e – mail: recru@recruhr.com.
V prípade akýchkoľvek otázok, alebo ak si chcete uplatniť svoje práva v súvislosti so spracúvaním Vašich osobných údajov, kontaktuje, prosím, prevádzkovateľa prostredníctvom vyššie uvedeného e-mailu alebo zodpovednú osobu e-mailom na: zodpovednaosoba@recru.eu. Vaše práva si môžete uplatniť aj písomne doručením (poštou alebo osobne) na adresu sídla prevádzkovateľa.
Osobné údaje získavame priamo od Vás, pokiaľ v tomto dokumente ďalej nie je výslovne uvedené inak.
Osobné údaje spracúvame na nasledujúcich právnych základoch:
na základe zmluvných a predzmluvných vzťahov (čl. 6 ods. 1 písm. b) GDPR),
na základe oprávnených záujmov (čl. 6 ods. 1 písm. f) GDPR),
na základe plnenia zákonnej povinnosti (čl. 6 ods. 1 písm. c) GDPR),
na základe súhlasu (čl. 6 ods. 1 písm. a) GDPR).
Ak je právnym základom spracúvania osobných údajov súhlas, udelenie súhlasu je dobrovoľné. V prípade, že spracúvame Vaše osobné údaje na základe Vášho súhlasu, máte právo svoj súhlas kedykoľvek odvolať. Odvolanie súhlasu nemá vplyv na zákonnosť spracúvania založeného na súhlase uvedenom pred jeho odvolaním. Odvolanie súhlasu nie je spoplatnené ani inak sankcionované.
V prípade, ak spracúvame Vaše osobné údaje na základe oprávnených záujmov, máte právo kedykoľvek namietať z dôvodov týkajúcich sa Vašej konkrétnej situácie proti spracúvaniu Vašich osobných údajov založenom na tomto základe, vrátane namietania proti profilovaniu založenému na uvedených záujmoch, a to za podmienok uvedených v čl. 21 GDPR. Prevádzkovateľ v takomto prípade nesmie ďalej spracúvať osobné údaje, pokiaľ nepreukáže nevyhnutné oprávnené dôvody, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov.
Na účel vybavenia Vašej požiadavky prostredníctvom vyplnenia kontaktného formulára na webe – ide o dopyt v súvislosti s nami ponúkanými službami.
Na účel evidencie uchádzačov o zamestnanie u tretích osôb a ich kontaktovania v súvislosti s pracovnou ponukou.
V prípade, ak nám udelíte svoj súhlas, budeme na tento účel spracúvať Vaše osobné údaje, ktoré ste poskytli v životopise, v motivačnom liste, dotazníku, ako aj pri prípadnom osobnom pohovore, vrátane fotografie. Evidencia má slúžiť na vyhľadanie a oslovenie vhodného kandidáta na pracovnú ponuku tretej osoby (nášho zákazníka). Súhlas je dobrovoľný. Bez jeho udelenia Vás, žiaľ, nemôžeme viesť v našej evidencii uchádzačov o zamestnanie a kontaktovať s ponukou v prípadoch, keď hľadáme vhodného uchádzača o prácu pre tretiu osobu (nášho zákazníka). Máte právo svoj súhlas kedykoľvek odvolať. Odvolanie súhlasu nemá vplyv na zákonnosť spracúvania založeného na súhlase uvedenom pred jeho odvolaním.
Na účel vykonania a evidencie psychodiagnostických testov osôb, ktoré sú vedené v našej evidencii uchádzačov o zamestnanie u tretích osôb, a ich poskytnutie potenciálnemu zamestnávateľovi, u ktorého sa dotknutá osoba uchádza o prácu.
V prípade, ak nám udelíte svoj súhlas, budeme na tento účel spracúvať Vaše osobné údaje s cieľom poskytnúť ich tretej osobe (nášmu zákazníkovi), u ktorej sa uchádzate o prácu. V danom prípade ide o spracúvanie osobitnej kategórie osobných údajov (týkajúcich sa zdravotného stavu), ktoré môžeme vykonať len s Vaším súhlasom. Súhlas je dobrovoľný. Bez jeho udelenia testy nevykonáme.
Spracúvanie na tento účel v sebe zahŕňa aj poskytnutie výsledkov testov potenciálnemu zamestnávateľovi, pretože toto je hlavným zmyslom vykonania testovania.
Na účel vykonávania činností smerujúcich k získaniu zákazníka (Call centrum).
Uvedený účel zahŕňa činnosti prevádzkovateľa pred uzatvorením obchodu s potenciálnym zákazníkom, najmä kontaktovanie a dohodnutie stretnutia s potenciálnym zákazníkom.
Ak ide o zákazníka – fyzickú osobu a spracúvanie začalo na základe jeho požiadavky/dopytu na naše služby, spracúvanie je nevyhnutné, aby sa na základe žiadosti dotknutej osoby vykonali opatrenia pred uzatvorením zmluvy (predzmluvné vzťahy).
V rámci tohto účelu spracúvame aj osobné údaje fyzických osôb konajúcich v mene zákazníka, resp. zamestnancov zákazníka, a to na základe nášho oprávneného záujmu oslovením a komunikovaním s kontaktnými osobami získať nového zákazníka.
V tomto prípade získavame osobné údaje aj z/od ……………………, pričom spracúvame výlučne bežné osobné údaje v rozsahu titul, meno, priezvisko, e-mailová adresa, korešpondenčná adresa, telefón, údaj o právnickej osobe, ktorej zamestnancom, resp. konateľom je dotknutá osoba, a o jej funkcii/pozícii.
Na účel realizácie existujúcich zmluvných vzťahov so zákazníkmi, t. j. na účel dodania našich služieb na základe zmluvy uzatvorenej so zákazníkom, vrátane evidencie zákazníkov.
Na účel realizácie existujúcich zmluvných vzťahov s dodávateľmi, t. j. na účel dodania výrobkov a/alebo služieb Vami ako dodávateľom, a zaplatenia ceny/ odplaty za dodané výrobky a/alebo poskytnuté služby, vrátane evidencie dodávateľov.
Na účel platného uzatvorenia a zabezpečenia plnenia zmluvných vzťahov.
Na tento účel spracúvame osobné údaje uvedené v zmluvách uzatváraných v rámci dodávateľsko-odberateľských vzťahov, resp. v návrhoch týchto zmlúv. Ide o osobné údaje fyzických osôb – zákazníkov alebo dodávateľov, ako aj o osobné údaje osôb oprávnených konať v mene zmluvného partnera (dodávateľa, zákazníka) a o údaje zamestnancov zmluvných partnerov.
Tento účel zahŕňa zákonnú požiadavku na riadnu identifikáciu zmluvnej strany (fyzickej osoby – zákazníka alebo dodávateľa), kedy osobné údaje spracúvame na základe zákona (Občiansky zákonník, Obchodný zákonník).
Zároveň máme oprávnený záujem spracúvať bežné osobné údaje osoby oprávnenej konať v mene zmluvného partnera (dodávateľa, zákazníka), ako aj kontaktné osobné údaje zamestnanca zmluvného partnera, ktoré sú uvedené v zmluvách, ktoré v rámci dodávateľsko-odberateľských vzťahov uzatvárame (resp. v návrhoch týchto zmlúv). Údaje týchto dotknutých osôb spracúvame na tento účel na základe oprávneného záujmu prevádzkovateľa zabezpečiť platné uzatvorenie zmlúv a ich efektívne plnenie.
Na účel výberového konania, ktorého sa zúčastňujete ako uchádzač o zamestnanie.
Spracúvanie Vašich osobných údajov ako uchádzača o zamestnanie u prevádzkovateľa v tomto prípade zahŕňa najmä činnosti spojené s prijímaním a posudzovaním doručeného životopisu a žiadosti o prijatie do zamestnania, uskutočnenie výberového konania a informovanie uchádzača o výsledku (o prijatí, resp. neprijatí). V tomto prípade je spracúvanie nevyhnutné, aby sa na základe žiadosti dotknutej osoby vykonali opatrenia pred uzatvorením zmluvy (predzmluvné vzťahy).
Na účel vedenia agendy personalistiky, mzdovej agendy a daňovej agendy (vrátane odvodov a preddavkov na daň z príjmu).
V rámci tohto účelu spracúvame osobné údaje zamestnancov, ako aj manželov/manželiek zamestnancov, vyživovaných detí zamestnancov, rodičov vyživovaných detí zamestnancov, blízkych osôb zamestnancov a bývalých zamestnancov prevádzkovateľa.
spracúvanie je nevyhnutné na plnenie zmluvy, ktorej zmluvnou stranou je dotknutá osoba
(t. j. na plnenie pracovnej zmluvy, resp. dohody o práci vykonávanej mimo pracovného pomeru), alebo
spracúvanie je nevyhnutné na plnenie zákonných povinností prevádzkovateľa, ide najmä o povinnosti v zmysle zákona č. 311/2001 Z. z. Zákonník práce, zákona č. 125/2006 Z. z. o inšpekcii práce, zákona č. 43/2004 Z. z. o starobnom dôchodkovom sporení, zákona č. 650/2004 Z. z. o doplnkovom dôchodkovom sporení a o zmene a doplnení niektorých zákonov, zákona č. 580/2004 Z. z. o zdravotnom poistení, zákona č. 595/2003 Z. z. o dani z príjmov, zákona č. 461/2003 Z. z. o sociálnom poistení, zákona č. 5/2004 Z. z. o službách zamestnanosti a o zmene a doplnení niektorých zákonov, zákona č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov, zákona č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov, zákona č. 595/2003 Z. z. o dani z príjmov.
Na účel zaistenia bezpečnosti siete a informačnej bezpečnosti.
Právnym základom spracúvania Vašich osobných údajov nachádzajúcich sa v elektronickej forme v informačných systémoch prevádzkovateľa je v tomto prípade oprávnený záujem prevádzkovateľa zabrániť neoprávnenému prístupu k elektronickým komunikačným sieťam, zabrániť poškodzovaniu počítačových a elektronických komunikačných systémov a ochrana údajov nachádzajúcich sa v informačných systémoch prevádzkovateľa.
Na účel vedenia agendy súvisiacej s prebiehajúcimi spormi a exekúciami a agendy vymáhania pohľadávok a iných nárokov prevádzkovateľa v rámci súdneho, mimosúdneho, exekučného alebo konkurzného konania, vrátane právneho zastupovania v týchto konaniach.
V prípade, ak spracúvame Vaše osobné údaje na tento účel, právnym základom spracúvania je oprávnený záujem prevádzkovateľa, a to uplatňovanie alebo obhajovanie právnych nárokov prevádzkovateľa, zabránenie vzniku škôd a zabezpečenie splnenia pohľadávok a iných právnych nárokov prevádzkovateľa. V rámci tohto účelu môže prevádzkovateľ poskytnúť osobné údaje advokátovi, ktorý spracúva osobné údaje klientov a iných fyzických osôb v rozsahu nevyhnutnom na účely výkonu advokácie v súlade so zákonom č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a GDPR.
Na účel riadneho označenia sporovej strany v súdnom spore a dlžníka v návrhu na exekúciu.
Ak spracúvame Vaše osobné údaje na tieto účely, robíme tak z dôvodu, že je našou zákonnou povinnosťou riadne identifikovať a označiť osobu dlžníka v návrhu na exekúciu (najmä Občiansky zákonník, Exekučný poriadok), ako aj osobu žalobcu či žalovaného v súdnom konaní (najmä Civilný sporový poriadok, Správny súdny poriadok).
Na účel správy registratúry.
Uvedený účel zahŕňa činnosti súvisiace s plnením registratúrnych povinností prevádzkovateľa, vrátane evidencie odosielaných a prijatých poštových zásielok. Vaše osobné údaje sú na tento účel spracúvané na právnom základe: spracúvanie je nevyhnutné na plnenie zákonných povinností prevádzkovateľa podľa zákona č. 395/2002 Z. z. o archívoch a registratúrach a o doplnení niektorých zákonov.
Na účel vedenia účtovníctva, spracovania účtovných a daňových dokladov, fakturácie a evidencie hotovostnej pokladne.
Spracúvanie na tento účel je nevyhnutné na plnenie zákonných povinností prevádzkovateľa, najmä v zmysle zákona č. 431/2002 Z. z. o účtovníctve, zákona č. 222/2004 Z. z. o dani z pridanej hodnoty, zákona č. 595/2003 Z. z. o dani z príjmov.
Na účel vybavovania žiadostí o výkon práv dotknutých osôb.
Na účel vedenia agendy spoločnosti, zápisu a oznámenia zmien do obchodného registra.
Na tento účel spracúva prevádzkovateľ Vaše osobné údaje, ak tak určuje zákon a v rozsahu podľa zákona. Spracúvanie je v tomto prípade nevyhnutné na plnenie zákonných povinností prevádzkovateľa (zákon č. 530/2003 Z. z. o obchodnom registri a o zmene a doplnení niektorých zákonov, Obchodný zákonník).
Na účely priameho marketingu.
V prípade, ak ste naším zákazníkom a získali sme Vašu e-mailovú adresu v súvislosti s predajom tovaru alebo služby, budeme Vám zasielať e-mailové správy s prezentáciou našich nových podobných produktov a služieb. Vaše osobné údaje sú v rámci tohto účelu spracúvané na právnom základe oprávneného záujmu prevádzkovateľa informovať našich zákazníkov o novinkách v oblasti nami poskytovaných produktov a služieb.
Ako dotknutá osoba máte v súlade s čl. 21 ods. 2 GDPR právo kedykoľvek namietať proti spracúvaniu Vašich osobných údajov na účely takéhoto marketingu, vrátane profilovania v rozsahu, v akom súvisí s týmto priamym marketingom. Ak dotknutá osoba namieta voči spracúvaniu na účely priameho marketingu, osobné údaje sa už na také účely nesmú spracúvať.
Každý zasielaný marketingový e-mail alebo newsletter obsahuje linku na zrušenie odberu. V prípade, že zrušíte odber, nebudeme Vám už zasielať informácie o našich novinkách a ponukách.
Na marketingové účely.
Na základe Vášho súhlasu Vám budeme zasielať e-mailové správy s prezentáciou nových produktov a služieb a newslettere. Vaše osobné údaje sú v rámci tohto účelu spracúvané na právnom základe: súhlas dotknutej osoby. Súhlas je dobrovoľný. Bez jeho udelenia Vám, žiaľ, nemôžeme poskytovať informácie o nových produktoch a službách, ako ani o novinkách z oblasti ponuky našich služieb.
Každý zasielaný marketingový e-mail alebo newsletter obsahuje linku na zrušenie odberu. V prípade, že si neželáte ďalej dostávať informácie o našich novinkách a ponukách, máte možnosť sa z odberu odhlásiť kliknutím na túto linku.
V súvislosti s plnením zákonných povinností prevádzkovateľa sú, resp. môžu byť príjemcami Vašich osobných údajov subjekty určené právnymi predpismi, najmä zdravotné poisťovne, sociálna poisťovňa, daňový úrad, doplnkové dôchodkové sporiteľne, dôchodkové správcovské spoločnosti, orgány štátnej správy a verejnej moci na výkon kontroly a dozoru (napr. inšpektorát práce), súdy a orgány činné v trestnom konaní.
poskytovateľ personálnych služieb,
prevádzkovateľ certifikovaného dátového centra a poskytovateľ správy informačných technológií a SW riešenia a databázy v cloude,
poskytovateľ podpory a prevádzky webových stránok,
poskytovateľ auditných služieb,
poskytovatelia programátorských prác,
poskytovateľ služieb v oblasti bezpečnosti a ochrany zdravia pri práci a pracovnej zdravotnej služby,
poskytovateľ marketingových služieb,
poskytovateľ programovania umelej inteligencie na profilovanie osobných údajov uchádzačov o zamestnanie pre tretie osoby.
V prípadoch, keď spracúvame Vaše osobné údaje prostredníctvom sprostredkovateľov, ako osobitnej kategórie príjemcov osobných údajov, dbáme na to, aby postupovali v súlade s platnými právnymi predpismi a podmienkami dohodnutými zmluvou o spracúvaní osobných údajov, aby boli viazaní mlčanlivosťou a vaše údaje chránili v súlade s požiadavkami GDPR.
V prípade, ak na základe Vášho súhlasu spracúvame Vaše osobné údaje na účely vykonania psychodiagnostických testov, príjemcom Vašich osobných údajov na základe udeleného súhlasu bude aj tretia osoba – potenciálny zamestnávateľ, u ktorého sa uchádzate o prácu.
Prenos údajov do tretej krajiny alebo medzinárodnej organizácii sa neuskutočňuje.
V súvislosti so spracovaním životopisov uchádzačov o zamestnanie, ich roztriedením a výberom vhodného kandidáta na ponúkanú pracovnú pozíciu u tretích osôb vykonávame aj profilovanie osobných údajov uvedených v životopisoch, ktoré máme v našej evidencii. Pri profilovaní sa zohľadňujú viaceré údaje, ktoré môžu ovplyvniť výber. Zohľadňované sú údaje súvisiace so vzdelaním, kvalifikáciou, odbornými skúsenosťami, jazykovými znalosťami a osobnostnými predpokladmi. Na základe uvedeného profilovania vyhodnotíme pracovný profil dotknutej osoby a prípadnú vhodnosť jej účasti vo výberovom konaní. Výsledok profilovania nepoužívame na automatizované individuálne rozhodovanie.
Vaše osobné údaje budeme uchovávať po dobu nevyhnutnú na dosiahnutie účelu, na ktorý sa osobné údaje spracúvajú.
Osobné údaje uchádzačov o zamestnanie, poskytnuté na účely výberového konania, budú uchovávané po dobu do ukončenia výberového konania.
Osobné údaje uchádzačov o zamestnanie, poskytnuté na účely evidencie uchádzačov o zamestnanie u tretích osôb, budú uchovávané po dobu uvedenú v súhlase a ak v súhlase nie je uvedené, tak po dobu 1 roka od udelenia súhlasu (resp. do odvolania súhlasu).
Osobné údaje spracúvané na účel vykonania a evidencie psychodiagnostických testov osôb vedených v našej evidencii uchádzačov o zamestnanie u tretích osôb budeme spracúvať po dobu, po ktorú uchádzača s jeho súhlasom vedieme v našej evidencii uchádzačov o zamestnanie (resp. do odvolania súhlasu).
Osobné údaje spracúvané na právnom základe nevyhnutnosti spracúvania na plnenie zmluvy, ktorej zmluvnou stranou je dotknutá osoba, budeme uchovávať po dobu trvania zmluvného vzťahu do vysporiadania vzájomných práv a záväzkov z nich, minimálne však po dobu 10 rokov. Rovnakú dobu uchovávame aj osobné údaje dotknutých osôb na účel platného uzatvorenia a zabezpečenia plnenia zmluvných vzťahov.
Osobné údaje spracúvané na účel vedenia agendy súvisiacej s vymáhaním a prebiehajúcimi spormi, resp. inými konaniami uchovávame po dobu plynutia zákonných premlčacích a prekluzívnych lehôt, minimálne však 5 rokov od právoplatného skončenia príslušného konania.
Vaše osobné údaje spracúvané na účely vybavenia žiadostí o výkon práv dotknutých osôb budeme uchovávať po dobu 5 rokov odo dňa vybavenia žiadosti, minimálne však do právoplatného skončenia správneho konania, ktoré v súvislosti so žiadosťou začalo na podnet dotknutej osoby.
Osobné údaje spracúvané na účel zaistenia bezpečnosti siete a informačnej bezpečnosti sú uchovávané počas doby, po ktorú sú osobné údaje obsiahnuté v informačných systémoch prevádzkovateľa v nadväznosti na ich dobu uchovávania určenú pre jednotlivé účely spracúvania (stanovenú osobitnými predpismi, resp. nevyhnutnú na dosiahnutie príslušného účelu).
Osobné údaje spracúvané na účel obchodnej komunikácie sú uchovávané po dobu 5 rokov.
Osobné údaje spracúvané na účely priameho marketingu budeme uchovávať po dobu 3 rokov od začatia spracúvania na tento účel. Osobné údaje spracúvané na základe Vášho súhlasu na účely marketingu budeme uchovávať po dobu 3 rokov (resp. do odvolania súhlasu).
Vaše osobné údaje získané v rámci predzmluvných vzťahov prostredníctvom kontaktného formulára na webe budeme uchovávať po dobu jedného roka.
Vaše osobné údaje spracúvané na účel vykonávania činností smerujúcich k získaniu zákazníka (Call centrum) budeme uchovávať po dobu 3 mesiacov, najdlhšie však do uzatvorenia zmluvy so zákazníkom.
Doba uchovávania osobných údajov zamestnancov je bližšie špecifikovaná v osobitnom dokumente (informácii) určenom pre zamestnancov.
Dotknutá osoba má právo získať potvrdenie o tom, či prevádzkovateľ spracúva osobné údaje, ktoré sa jej týkajú. Dotknutá osoba má právo získať prístup k jej osobným údajom a informácie v rozsahu podľa článku 15 GDPR.
Dotknutá osoba má právo na opravu osobných údajov, ktoré sa jej týkajú, ak sú nesprávne, alebo na ich doplnenie, ak sú neúplné. Prevádzkovateľ musí žiadosti o opravu, príp. doplnenie osobných údajov vyhovieť bez zbytočného odkladu.
Dotknutá osoba má právo dosiahnuť u prevádzkovateľa bez zbytočného odkladu vymazanie osobných údajov, ktoré sa jej týkajú, a to v prípade, ak je splnený niektorý z dôvodov uvedených v čl. 17 ods. 1 GDPR (napr. ak osobné údaje, ktoré o nej prevádzkovateľ získal, už nie sú potrebné na účely, na ktoré sa získavali alebo inak spracúvali). Toto právo dotknutej osoby posúdi prevádzkovateľ z pohľadu všetkých relevantných okolností v súlade s čl. 17 GDPR (napr. prevádzkovateľ žiadosti nevyhovie, ak je spracúvanie potrebné – na splnenie zákonnej povinnosti prevádzkovateľa alebo na preukazovanie, uplatňovanie alebo obhajovanie právnych nárokov).
Ak sa spracúvanie zakladá na súhlase alebo na zmluve a vykonáva sa automatizovanými prostriedkami, dotknutá osoba má právo získať svoje osobné údaje, ktoré poskytla prevádzkovateľovi,
v štruktúrovanom, bežne používanom a strojovo čitateľnom formáte a má právo preniesť tieto údaje ďalšiemu prevádzkovateľovi. Pokiaľ je to technicky možné, má právo na prenos údajov priamo od jedného prevádzkovateľa k druhému.
Ak sa spracúvanie zakladá na oprávnených záujmoch (čl. 6 ods. 1 písm. f) GDPR), dotknutá osoba má právo kedykoľvek namietať z dôvodov týkajúcich sa jej konkrétnej situácie proti spracúvaniu osobných údajov, ktoré sa jej týka, vrátane namietania proti profilovaniu založenému na uvedených záujmoch. Prevádzkovateľ v takomto prípade nesmie ďalej spracúvať osobné údaje, pokiaľ nepreukáže nevyhnutné oprávnené dôvody, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov.
Kedykoľvek môžete podať podnet alebo sťažnosť vo veci spracúvania Vašich osobných údajov dozornému orgánu, t. j. Úradu na ochranu osobných údajov Slovenskej republiky, Hraničná 12, 820 07 Bratislava, tel.: +421 2 3231 3220, www.dataprotection.gov.sk.
© 2019 Cloud-it s.r.o.